	  Հավելված N 2
                                                                                                                                            Պրոբացիայի ծառայության պետի
2026 թվականի ապրիլի 13-ի N 95-Լ հրամանի
                 
   Հավելված N 110
                                                                                                                                            Պրոբացիայի ծառայության պետի
2025 թվականի օգոստոսի 8-ի N 266-Լ հրամանի

ՊՐՈԲԱՑԻԱՅԻ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ

ՊՐՈԲԱՑԻԱՅԻ ԾԱՌԱՅՈՒԹՅԱՆ ԿԵՆՏՐՈՆԱԿԱՆ ՄԱՐՄՆԻ
ԱՐԱԳ ԱՐՁԱԳԱՆՔՄԱՆ ԲԱԺՆԻ ՊԵՏԻ ՏԵՂԱԿԱԼ
	1. Ընդհանուր դրույթներ

	Պաշտոնի անվանումը, ծածկագիրը
Պրոբացիայի ծառայության (այսուհետ՝ Ծառայություն) կենտրոնական մարմնի  արագ արձագանքման բաժնի (այսուհետ՝ Բաժին) պետի տեղակալ (ծածկագիր՝                                 12-3ՊԾ-27․1․դ-Գ2-1):
Ենթակա և հաշվետու է
Բաժնի պետի տեղակալն անմիջական ենթակա և հաշվետու է Բաժնի պետին:
Ենթակա և հաշվետու պաշտոններ
Բաժնի պետի տեղակալն անմիջական ենթակա և հաշվետու ծառայողներ չունի։
Փոխարինող պաշտոնի կամ պաշտոնների անվանումները
 Բաժնի պետի տեղակալի բացակայության դեպքում նրան փոխարինում է Բաժնի գլխավոր կամ Բաժնի ավագ ծառայողներից մեկը:
Աշխատավայրը
Հայաստանի Հանրապետություն, ք. Երևան, Շենգավիթ վարչական շրջան, Գարեգին Նժդեհի 23/1:

	2․ Պաշտոնի բնութագիրը
 Աշխատանքի բնույթը, իրավունքները, պարտականությունները
1. իրականացնել Ծառայության շահառուների նկատմամբ օրենքով և/կամ/ դատական ակտով սահմանված սահմանափակումների և պարտականությունների կատարման նկատմամբ պարբերաբար և շարունակական ստուգումները,
2. իրականացնել նախապես պլանավորված և Շահառուների համար չնախատեսված այցելությունների կատարումը՝ շահառուի աշխատանքի, բնակության կամ պատժի կրման վայր՝ Ծառայության շահառուների համար սահմանված սահմանափակումների և պարտականությունների պատշաճ կատարումը ստուգելու նպատակով,
3. համակարգել հանրային աշխատանքներ պատժով Ծառայությունում հաշվառված շահառուների նկատմամբ օրենքով և/կամ/ դատական ակտով սահմանված սահմանափակումների և պարտականությունների կատարման նկատմամբ պարբերաբար և շարունակական ստուգումների իրականացումը․
4. ստուգման արդյունքների հիման վրա Բաժնի պետին տրամադրել վերլուծություններ և հաշվետվություններ,
5. իրականացնել տեղական գործընկերների հետ փոխշահավետ համագործակցային կապերի ստեղծման, համակարգման, մշակման և զարգացման աշխատանքներ,
6. իրականացնել ոլորտին վերաբերող խնդիրների վերհանման, ուսումնասիրման, վերլուծման աշխատանքները,
7. իրականացնել Բաժնի գործունեությունից բխող օրենսդրությամբ սահմանված այլ գործառույթների իրականացումը,
8. ապահովել Բաժնի պետի կողմից տրված այլ հանձնարարականների կատարումը։

 Իրավունքները՝
· Ծառայության այլ ստորաբաժանումներից, պաշտոնատար անձանցից, հանրային աշխատանքներ պատժով Ծառայությունում հաշվառված շահառուների վերաբերյալ պահանջել և ստանալ անհրաժեշտ փաստաթղթեր, տեղեկատվություն, նյութեր, տվյալներ, 
· Շահառուների համար օրենքով և /կամ/ դատական ակտով սահմանված սահմանափակումների և պարտականությունների պատշաճ կատարման ապահովման նպատակով հանդիպել շահառուներին, զրուցել նրանց հետ, ծանոթանալ վերջիններիս կողմից ազատազրկման հետ չկապված պատիժների, փորձաշրջանների, անվտանգության միջոցների, այլընտրանքային խափանման միջոցների և այլ հարկադրանքի միջոցների կրման պայմաններին,
· իր լիազորությունների շրջանակներում մասնակցել ոլորտի զարգացմամբ շահագրգռված պետական ու ոչ պետական կազմակերպությունների հետ կազմակերպված մասնագիտական քննարկումներին, աշխատանքային խորհրդակցություններին, ծրագրերի ու ռազմավարությունների մշակման աշխատանքներին,
· ունենալ կամ ստանալ անհրաժեշտ տվյալների հասանելիություն՝ իր պարտականությունների ու լիազորությունների արդյունավետ իրականացման համար,
· մասնակցել վերապատրաստումների, մասնագիտական որակավորման բարձրացման դասընթացներին,
· ուսումնասիրել ոլորտի միջազգային փորձը և իր լիազորությունների շրջանակում, որպես Ծառայության ներկայացուցիչ, մասնակցել պրոբացիայի ոլորտին վերաբերվող պետական ու ոչ պետական ծրագրերին և միջոցառումներին, ինչպես նաև Բաժնի անունից հանդես գալ կամ մասնակցել գործունեության ոլորտին առնչվող հանդիպումներին,
· անհրաժեշտության դեպքում ստանալ իրավաբանական, տեխնիկական և վերլուծական խորհրդատվական աջակցություն մասնագիտացված կազմակերպություններից կամ հրավիրված մասնագետներից։  
 
Պարտականությունները՝
· համակարգել և վերահսկել Բաժնի ծառայողների կողմից հանրային աշխատանքներ պատժով Ծառայությունում հաշվառված շահառուների համար սահմանված սահմանափակումների և պարտականությունների կատարման նկատմամբ  ստուգումների իրականացման աշխատանքների կատարումը,
·  ըստ ճշտված տվյալների կատարել վերլուծություններ և ներկայացնել եզրակացություններ Բաժնի պետին,
·  ըստ հանձնարարականների՝ ոլորտի իրավակարգավորումների վերաբերյալ օրենսդրության կատարելագործման և օրենսդրական բարեփոխումների վերաբերյալ  հանդես գալ առաջարկություններով և դրանք ներկայացնել Բաժնի պետին,  
·    սահմանված կարգով ու ժամկետներում մշակել և ներկայացնել Բաժնի պետին կատարված աշխատանքի վերաբերյալ հաշվետվություններ, փաստաթղթեր և գրություններ,
· Բաժնի պետին ներկայացնել զեկուցագրեր, տեղեկանքներ, հաշվետվություններ, արձանագրություններ ու այլ անհրաժեշտ փաստաթղթեր,
· կազմել Բաժնում ստացված գրությունների և հարցումների պատասխանների նախագծերը,
· պլանավորել, կազմակերպել և վերահսկել հանրային աշխատանքներ պատժով Ծառայությունում հաշվառված շահառուների համար սահմանված սահմանափակումների և պարտականությունների պատշաճ կատարման հետ կապված այլ աշխատանքների իրականացումը։

	3․ Պաշտոնին ներկայացվող պահանջները
Կրթություն, որակավորման աստիճանը
 Բարձրագույն կրթություն՝ համաձայն Հայաստանի Հանրապետության փոխվարչապետի 2020 թվականի հուլիսի 30-ի N 461-Ն որոշման N 3 հավելվածի։
Մասնագիտական գիտելիքները
Ունի գործառույթների իրականացման համար անհրաժեշտ գիտելիքներ։
Աշխատանքային ստաժը, աշխատանքի բնագավառում փորձը
Բաժնի պետի տեղակալ կարող է նշանակվել այն անձը, որն առնվազն երեք տարի զբաղեցրել է առաջատար խմբի պաշտոն կամ ունի հանրային ծառայության առնվազն երկու տարվա ստաժ կամ երեք տարվա մասնագիտական աշխատանքային ստաժ կամ պաշտոնի անձնագրով պահանջվող աշխատանքի բնագավառում՝ երեք տարվա աշխատանքային ստաժ:

	4․ Կազմակերպական շրջանակը
Աշխատանքի կազմակերպական և ղեկավարման շրջանակը
Պատասխանատու է համապատասխան մարմնի կառուցվածքային ստորաբաժանման աշխատանքների կազմակերպման համար:
Որոշումներ կայացնելու լիազորությունները
Կայացնում է որոշումներ համապատասխան մարմնի կառուցվածքային ստորաբաժանման աշխատանքների կազմակերպման շրջանակներում։
Գործունեության ազդեցությունը
Ունի տվյալ մարմնի մեկ կառուցվածքային ստորաբաժանման գործունեության վրա ազդեցություն և իր լիազորությունների իրականացման արդյունքում այլ անձանց և մարմինների վրա ազդեցություն։
Շփումները և ներկայացուցչությունը
Շփվում և որպես ներկայացուցիչ հանդես է գալիս տվյալ բաժնի և այլ պետական մարմինների ներկայացուցիչների, ինչպես նաև պատվիրակված լիազորությունների շրջանակներում մասնակցում է օտարերկրյա պետությունների և միջազգային կազմակերպությունների ներկայացուցիչների հետ հանդիպումներին:
Խնդիրների բարդությունը և դրանց լուծումը
Իր լիազորությունների շրջանակներում բացահայտում է իր կառուցվածքային ստորաբաժանման գործառույթներից բխող խնդիրները և դրանց տալիս լուծումներ կամ մասնակցում է այդ խնդիրների լուծմանը։
Խնդիրների բարդությունը և դրանց լուծումը
Իր լիազորությունների շրջանակներում բացահայտում, վերլուծում և գնահատում է իր կողմից ղեկավարվող կառուցվածքային ստորաբաժանման գործառույթներից բխող խնդիրները և դրանց տալիս լուծումներ կամ մասնակցում է այդ խնդիրների լուծմանը։




